କୋଲେଷ୍ଟିଏଟୋମା

କୋଲେଷ୍ଟିଏଟୋମା (ଇଂରାଜୀ ଭାଷାରେ Cholesteatoma) ହେଉଛି ମଧ୍ୟ କର୍ଣ୍ଣ କିମ୍ବା ମାଷ୍ଟଏଡର ଏକ ବିସ୍ତାରକାରୀ ଏବଂ ବିନାଶକାରୀ ଅଭିବୃଦ୍ଧି । ଏହାର ଲକ୍ଷଣ ମଧ୍ୟରରେ କାନରୁ ତରଳ ପଦାର୍ଥ ନିଷ୍କାସନ ହେବା ସ‌ହିତ ଯନ୍ତ୍ରଣା ହୋଇପାରେ ବା ନ ହୋଇପାରେ ।  ଏହା ଦୀର୍ଘକାଳୀନ ରୋଗ ହୋଇପାରେ । ରୋଗ ଜଟିଳ ହେଲେ ଶ୍ରବଣ ଶକ୍ତି 

ହ୍ରାସ, କାନନାଦ ଏବଂ ସଂକ୍ରମଣ ହୋଇପାରେ । ‌

ବିପଦର କାରଣଗୁଡିକ ମଧ୍ୟରେ ଏହି ରୋଗର ପାରିବାରିକ ଇତିହାସ, ମଧ୍ୟକର୍ଣ୍ଣ ପ୍ରଦାହ ଏବଂ କାନରେ ଆଘାତ ହୋଇପାରେ । ଗ୍ରହଣ ଖଣ୍ଡିଆ, ଟର୍ନର ସିଣ୍ଡ୍ରୋମ ଏବଂ ଡାଉନ୍ ସିଣ୍ଡ୍ରୋମ ରୋଗ ଥିବା ବ୍ୟକ୍ତିମାନେ ଅଧିକ ପ୍ରଭାବିତ ହୁଅନ୍ତି । ସେଗୁଡ଼ିକ ମଧ୍ୟରେ କେରାଟିନ୍ ଏବଂ ସ୍କ୍ୱାମସ୍ ଏପିଥେଲିୟମ୍ ଥାଇପାରେ କିନ୍ତୁ କର୍କଟ ନୁହେଁ । ରୋଗ ନିର୍ଣ୍ଣୟ ରୂପ ଉପରେ ଆଧାରିତ ଏବଂ ମେଡିକାଲ ଇମେଜିଙ୍ଗଦ୍ୱାରା ସମର୍ଥିତ ହୋଇପାରେ ।

ଚିକିତ୍ସା ସାଧାରଣତଃ ଅସ୍ତ୍ରୋପଚାର ଅପସାରଣ କରାଯାଏ । ଅସ୍ତ୍ରୋପଚାର; ତଥାପି, ପୂର୍ବ ଶ୍ରବଣ କ୍ଷତି ପୁନସ୍ଥାପନ କରିପାରେ ନାହିଁ । ଅଧିକନ୍ତୁ ୫%ରୁ ୫୦% ମଧ୍ୟରେ ଅପସାରଣ ପରେ ପୁନରାବୃତ୍ତି ହୋଇପାରେ ଓ ସେଥିପାଇଁ ଅସ୍ତ୍ରୋପଚାର ଆବଶ୍ୟକ ହୋଇପାରେ ।

କୋଲେଷ୍ଟିଏଟୋମା ୧୦୦,୦୦୦ ପିଲାଙ୍କ ମଧ୍ୟରୁ ପ୍ରାୟ ୩ ଜଣଙ୍କର ଏବଂ ୧୦୦,୦୦୦ ବୟସ୍କଙ୍କ ମଧ୍ୟରୁ ବର୍ଷକୁ  ୯ ଜଣଙ୍କର ହୁଏ । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ୧୬୮୩ ମସିହାରେ ଡୁ ଭର୍ନି ଏହି ଅବସ୍ଥା ବିଷୟରେ ବର୍ଣ୍ଣନା କରିଥିଲେ । ୧୮୩୮ ମସିହାରେ ଜୋହାନ୍ସ ମଲେରଙ୍କଦ୍ୱାରା ଏହାର ନାମକରଣ କରାଯାଇଥିଲା । ଏହି ଶବ୍ଦରେ ଥିବା "କୋଲେ"ର ଅର୍ଥ ହେଉଛି "କୋଲେଷ୍ଟ୍ରଲ", "ଷ୍ଟିଟ୍" ଅର୍ଥାତ୍ "ଚର୍ବି" ଏବଂ "ଓମା" ଅର୍ଥାତ୍ "ଟ୍ୟୁମର୍"; ଯଦିଓ ଏହି କ୍ଷତ ଚର୍ବି ତନ୍ତୁରୁ ହୁଏ ନାହିଁ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki